Գեղամ Բաղդասարյան

Գեղամ Նիկոլայի Բաղդասարյան (), արցախցի քաղաքական գործիչ, Արցախի Հանրապետության 4-րդ գումարման Ազգային ժողովի պատգամավոր։

Կենսագրություն 
Գեղամ Բաղդասարյանը ծնվել է 1961 թվականի հոկտեմբերի 1-ին Ասկերանի շրջանի Սարդարաշեն գյուղում։ 1978 թվականին ավարտել է Ստեփանակերտի թիվ 7 միջնակարգ դպրոցը։ 1982 թվականին գերազանցությամբ ավարտել է Արցախի պետական համալսարանի մանկավարժական ինստիտուտի լեզվագրական բաժինը։

1982-1984 թվականներին ծառայել է ԽՍՀՄ Զինված ուժերում, այնուհետև աշխատանքի է անցել «Խորհրդային Ղարաբաղ» թերթում, որտեղ աշխատել է մինչև 1991 թվականը, նախ՝ թարգմանիչ, ապա թղթակից, հետո՝ հրապարակախոսության բաժնի վարիչ։

1991 թվականին եղել է «Արցախ» հանդեսի ավագ խմբագիր, տարբեր ժամանակահատվածներում աշխատակցել «Ամարաս» ու «Արցախյան ժամանակ» թերթերին։ 1992-1993 թվականներին եղել է Արցախի Հանրապետության առաջին գումարման Ազգային Ժողովի լրատվական ծառայության ղեկավար և Արցախի Հանրապետության նախագահի մամուլի քարտուղար։

1994 թվականին աշխատել է Արցախի հեռուստատեսությունում, ապա մինչև պատերազմի ավարտը ծառայել Արցախի Հանրապետության Պաշտպանության բանակում՝ որպես ուսումնական գնդի հրամանատարի քաղաքական գծով տեղակալ։ Նույն տարում նշանակվել է «Արցախ» թերթի գլխավոր խմբագրի պաշտոնակատար։

1995 թվականին ծառայել է Արցախի Հանրապետության Պաշտպանության բանակում։

1996 թվականին ժամանակավորապես տեղափոխվել է Ռուսաստանի Կալինինգրադի մարզ, աշխատել տեղի «Սվոբոդնայա զոնա» և «Կալինինգրադսկայա պրավդա» մարզային թերթերում։ Եղել է Մոսկվայում լույսընծայվող «Նոյես Դոյչլանդ» թերթի սեփական թղթակիցը տարածաշրջանում։

1997 թվականին հաստատվել է Երևանում, որպես թողարկու խմբագիր աշխատել «Նոյյան տապան» գործակալությունում։ Նույն տարում վերադարձել է Ստեփանակերտ, նշանակվել Տեղեկատվության ու մամուլի նորաստեղծ դեպարտամենտի պետի տեղակալ։ Աշխատակցել է «Հայաստանի Հանրապետություն» թերթին։

1998 թվականից՝ Ստեփանակերտի մամուլի ակումբի նախագահ է։ 1998 թվականին նշանակվել է «Ազատ Արցախ» հանրապետական պաշտոնաթերթի գլխավոր խմբագիր։

1999 թվականին մի խումբ գործընկերների հետ հիմնադրել է «10-րդ նահանգ» հասարակական-քաղաքական թերթը, եղել նրա գլխավոր խմբագիրը։ Թերթի գործունեությունը ժամանակավոր դադարեցվելուց հետո աշխատակցել է «Հայկական ժամանակ» թերթին։ 2004-2008 թթ. խմբագրել է «Դեմո» հանրային թերթը։

2005 թվականի հունիսի 19-ին համամասնական ընտրակարգով ընտրվել է Արցախի Հանրապետության չորրորդ գումարման Ազգային Ժողովի պատգամավոր։

2009 թվականից «Անալիտիկոն» վերլուծական հանդեսի գլխավոր խմբագիր է։

Եղել է «Հարավային Կովկաս» լրագրողական միջազգային կազմակերպության համանախագահ, Ռուսաստանի լրագրողների միության Էքստրեմալ լրագրության կենտրոնի փորձագետ, մասնակցել տարածաշրջանային ու միջազգային մի շարք լրագրողական ու խաղաղարար ծրագրերի։

Ամուսնացած է, ունի մեկ զավակ։

Գրքեր 

 «Ճանապարհորդություն ի Հայս» 2000 թվական

Պարգևներ 

 «Մայրական երախտագիտություն» մեդալ 1997 թվական

Ծանոթագրություններ

Արտաքին հղումներ 

 ՊԱՏԳԱՄԱՎՈՐՆԵՐ
 Երբ ասում ենք՝ Արցախում ապրելը հերոսություն է, այնտեղ ապրողին անելու ոչինչ չենք թողնում
 Որ ասում եք՝ միասնականություն, ամեն ինչ նկատի ունեք, բացի հասարակ մարդուց․ Գեղամ Բաղդասարյան
 Հայաստանում Արցախի ու արցախցիների նկատմամբ ատելություն չկա՛
 Իսկ ո՞ր Արցախ պիտի վերադառնան մարդիկ
 Իմ ֆասադը քո ֆասադից լավն է…
 Արժանապատվությունը անվտանգության բաղադրիչ է
 Արցախ. միջադեպերի օպերատիվ հետաքննությունը հրամայական է
 Արցախ. համավարակը համաջանք է պահանջում
 Ո՞րն է Արցախի զարգացման մոդելը
 Ո՞րն է Արցախի ապագայի մեր տեսլականը
 Լեռնային Ղարաբաղի օրինակը. Գեղամ Բաղդասարյան
 Գեղամ Բաղդասարյան
 «Իրավիճակ պիտի փոխվի նաև Արցախում». Գեղամ Բաղդասարյան

Հայ քաղաքական գործիչներ
Քաղաքական գործիչներ ըստ ազգության
Արցախի Հանրապետության Ազգային ժողովի պատգամավորներ
ՀԹՎ 2023 հոդվածներ